Hans Martinson

Hans Martinson (26. august 1872 Vana-Vändra vald, Pärnumaa – 25. jaanuar 1935 Rapla) oli III, IV ja V Riigikogu liige, kuhu ta valiti HarjumaaltValdur Ohmann, EKP hädas provokaatoritega ja õpib tundma oma vaenlast, Tuna 1 / 2019, lk 86–94.

Sotsialistlikust liikumisest võttis Martinson osa juba noorpõlves, olles sunnitud 1905. aasta sündmuste tagajärjel lahkuma Eestist. Ta elas siis pikemat aega Rootsis. Hiljem töötas Peterburis tuntud saapavabrikus "Skorohod" meistrina. Eesti iseseisvuse ajal oli ta ametis samal alal Tallinnas ühes nahavabrikus.

Hans Martinson valiti algselt Eesti Töölispartei nimekirjast III Riigikogusse (1926–1929), kuid 12. jaanuaril 1929. aastal heideti ta ETP-st välja koos Eduard Pesuri, August Sprenki, Theodor Maureriga ja  ta läks üle Eesti Sotsialistlikku Töölisparteisse, mida seejärel esindas IV (1929–1932) ja V Riigikogus (1932–1935). Tema surma järel kutsuti Riigikogu tööst osa võtma Stepan Leidtorp.Teadaanne muudatusest Riigikogu koosseisus (RTL 1935, 10) https://www.digar.ee/viewer/et/nlib-digar:376186/323397/page/1

 Viited 

 Välislingid 


Kategooria:Eesti Sotsiaaldemokraatliku Tööliste Partei poliitikud
Kategooria:Eesti Tööliste Partei poliitikud
Kategooria:Tallinna linnavolikogu liikmed
Kategooria:III Riigikogu liikmed
Kategooria:IV Riigikogu liikmed
Kategooria:V Riigikogu liikmed
Kategooria:Liiva kalmistule maetud
Kategooria:Sündinud 1872
Kategooria:Surnud 1935